ประกาศคณะกรรมการกำหนดมาตรฐานด้านการตรวจสอบและรับรอง
ฉบับที่ ๕๗ (พ.ศ. ๒๕๖๗)
ออกตามความในพระราชบัญญัติการมาตรฐานแห่งชาติ พ.ศ. ๒๕๕๑
เรื่อง กำหนดมาตรฐานการตรวจสอบและรับรองแห่งชาติ
กลไกการจัดหาเงินทุนเพื่อการปรับตัวของท้องถิ่นต่อการเปลี่ยนแปลงสภาพภูมิอากาศ -
ทุนสนับสนุนการปรับตัวตามสภาพภูมิอากาศด้านประสิทธิภาพ - ข้อกำหนดและแนวทาง
อาศัยอำนาจตามความในมาตรา ๑๓ (๑) แห่งพระราชบัญญัติการมาตรฐานแห่งชาติ
พ.ศ. ๒๕๕๑ คณะกรรมการกำหนดมาตรฐานด้านการตรวจสอบและรับรอง จึงออกประกาศกำหนด
มาตรฐานการตรวจสอบและรับรองแห่งชาติ กลไกการจัดหาเงินทุนเพื่อการปรับตัวของท้องถิ่น
ต่อการเปลี่ยนแปลงสภาพภูมิอากาศ - ทุนสนับสนุนการปรับตัวตามสภาพภูมิอากาศด้านประสิทธิภาพ -
ข้อกำหนดและแนวทาง มาตรฐานเลขที่ มตช. 14093 - 2567 ดังมีรายละเอียดแนบท้ายประกาศนี้

ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป

ประกาศ ณ วันที่ ๓๐ กันยายน พ.ศ. ๒๕๖๗
วันชัย พนมชัย
เลขาธิการสำนักงานมาตรฐานผลิตภัณฑ์อุตสาหกรรม
ประธานกรรมการกำหนดมาตรฐานด้านการตรวจสอบและรับรอง

# ข้อมูลมาตรฐานการตรวจสอบและรับรองแห่งชาติ

## แนบท้ายประกาศคณะกรรมการกำหนดมาตรฐานด้านการตรวจสอบและรับรอง
### ฉบับที่ ๕๗ (พ.ศ. ๒๕๖๗)

#### ชื่อมาตรฐาน : กลไกการจัดหาเงินทุนเพื่อการปรับตัวของท้องถิ่นต่อการเปลี่ยนแปลงสภาพภูมิอากาศ – ทุนสนับสนุนการปรับตัวตามสภาพภูมิอากาศ ด้านประสิทธิภาพ – ข้อกำหนดและแนวทาง
MECHANISM FOR FINANCING LOCAL ADAPTION TO CLIMATE CHANGE – PERFORMANCE-BASED CLIMATE RESILIENCE GRANTS – REQUIREMENTS AND GUIDELINES

มาตรฐานเลขที่ : มตช. 14093-2567
ผู้จัดทำ : สำนักงานมาตรฐานผลิตภัณฑ์อุตสาหกรรม
กรรมการวิชาการ : -
ขอบข่าย : มาตรฐานมาตราฐานการตรวจสอบและรับรองแห่งชาตินี้ กำหนดแนวทางและวิธีการสำหรับกลไกระดับประเทศในการจัดหาเงินทุนด้านสภาพภูมิอากาศแก่หน่วยงานระดับท้องถิ่น เพื่อสนับสนุนการปรับตัวต่อการเปลี่ยนแปลงสภาพภูมิอากาศ และเพิ่มความพร้อมในการรับมือให้แก่ท้องถิ่น อันจะส่งผลให้บรรลุเป้าหมายตามความตกลงปารีส (Paris Agreement) ที่มีการรับรองในปีค.ศ. 2015 ของอนุสัญญากรอบสหประชาชาติว่าด้วยเรื่องการเปลี่ยนแปลงสภาพภูมิอากาศ (the United Nations Framework Convention on Climate Change: UNFCCC) และเป้าหมายการพัฒนาที่ยั่งยืนของสหประชาชาติ (SDGs-Sustainable Development Goals) กลไกระดับประเทศในการใช้เงินทุนเพื่อความสามารถในการปรับตัวต่อสภาพภูมิอากาศด้านประสิทธิภาพ (performance-based climate resilience grants; PBCRG) ที่รับประกันการเขียนโปรแกรมและ การตรวจสอบค่าใช้จ่ายด้านการเปลี่ยนแปลงสภาพภูมิอากาศในระดับท้องถิ่น โดยส่งเสริมแรงจูงใจในการปรับปรุงประสิทธิภาพการปรับตัวที่ดีขึ้น

มาตรฐานนี้ให้ข้อกำหนดและแนวทาง ที่ใช้ได้กับองค์กรต่าง ๆ เช่น หน่วยงานระดับชาติและระดับท้องถิ่น ผู้บริจาค บริษัท สถาบันการเงิน และองค์กระทรวงประเทศ ที่เกี่ยวข้องกับการดำเนินการตามกลไกระดับประเทศ เพื่อกระจายเงินทุนด้านสภาพภูมิอากาศไปยังหน่วยงานระดับท้องถิ่น สนับสนุนการปรับตัวปรับตัวต่อการเปลี่ยนแปลงสภาพภูมิอากาศ

หมายเหตุ กลไกอีกประการหนึ่งในการสนับสนุนการปรับตัวของท้องถิ่น คือการสนับสนุนจากผู้บริจาคโดยตรงในท้องถิ่น โดยไม่มีการสนับสนุนเงินทุนจากรัฐบาล

### เนื้อหาประกอบด้วย
- บททั่วไป ขอบข่าย มาตรฐานอ้างอิง ศัพท์ นิยามศัพท์ และตัวย่อ การจัดหาเงินทุนและกระแสหลักในการปรับตัวต่อการเปลี่ยนแปลงสภาพภูมิอากาศในระดับท้องถิ่น
- คำอธิบายทั่วไปของกลไก การออกแบบระบบระดับชาติสำหรับการสนับสนุนทางการเงินเพื่อการปรับตัวในท้องถิ่น การออกแบบระบบ PBCRG การนำไปปฏิบัติและการเตรียมการขององค์กร การประเมิน LoCAL ภาคผนวก

## จำนวนหน้า : ๕๔ หน้า
ISBN : 978-616-617-027-6
ICS : 13.020.20
สถานที่จัดเก็บ : ห้องสมุดสำนักงานมาตรฐานผลิตภัณฑ์อุตสาหกรรมถนนพระรามที่ 5 กรุงเทพมหานคร 10400
โทรศัพท์ : ๐ ๒๔๓๐ ๖๘๓๔ ต่อ ๒
สถานที่จำหน่าย : สำนักงานมาตรฐานผลิตภัณฑ์อุตสาหกรรมถนนพระรามที่ 5 กรุงเทพมหานคร 10400
https://www.tisi.go.th